KOMISIJOS SPRENDIMAS
2008 m. gruodžio 16 d.
kuriuo iš dalies keičiamas Sprendimas 2006/410/EB, nustatantis sumas, kurios, remiantis Tarybos reglamento (EB) Nr. 1782/2003 10 straipsnio 2 dalimi, 143d ir 143e straipsniais, Tarybos reglamento (EB) Nr. 378/2007 4 straipsnio 1 dalimi ir Tarybos reglamento (EB) Nr. 479/2008 23 straipsnio 2 dalimi yra skiriamos EŽŪFKP, ir sumas, skiriamas EŽŪGF išlaidoms
(2008/955/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2005 m. birželio 21 d. Tarybos reglamentą (EB) Nr. 1290/2005 dėl bendrosios žemės ūkio politikos finansavimo (1), ypač į jo 12 straipsnio 2 ir 3 dalis,
kadangi:
(1)
Komisijos sprendimu 2006/410/EB (2) nustatomos sumos, kurios pagal 2003 m. rugsėjo 29 d. Tarybos reglamento (EB) Nr. 1782/2003, nustatančio bendrąsias tiesioginės paramos schemų pagal bendrą žemės ūkio politiką taisykles ir nustatančio tam tikras paramos schemas ūkininkams (3) 10 straipsnio 2 dalį bei 143d straipsnį ir 143e straipsnį, pagal Tarybos reglamento (EB) Nr. 378/2007 (4), nustatančio tiesioginių išmokų, numatytų Reglamente (EB) Nr. 479/2008, nustatančiame bendrąsias tiesioginės paramos schemų pagal bendrą žemės ūkio politiką taisykles ir nustatančiame tam tikras paramos schemas ūkininkams, savanoriško moduliavimo taisykles 4 straipsnio 1 dalį ir pagal 2008 m. balandžio 29 d. Tarybos reglamento (EB) Nr. 479/2008 dėl bendro vyno rinkos organizavimo (5) 23 straipsnio 2 dalį yra skiriamos EŽŪFKP, ir grynąjį likutį, skiriamą EŽŪGF išlaidoms.
(2)
Reglamento (EB) Nr. 479/2008 23 straipsnio 2 dalyje bei II ir III prieduose numatyto lėšų iš paramos vyno sektoriui pervedimo kaimo plėtrai sumos buvo iš dalies pakeistos Komisijos reglamentu (EB) Nr. 1246/2008 (6).
(3)
Todėl Sprendimą 2006/410/EB reikėtų atitinkamai iš dalies pakeisti,
NUSPRENDĖ:
Vienintelis straipsnis
Sprendimo 2006/410/EB priedas pakeičiamas šio Sprendimo priede pateiktu tekstu.
Priimta Briuselyje, 2008 m. gruodžio 16 d.